**Alternativ arbejdsopgave om temaet buddhistisk dating**

*For at lave denne opgave i undervisningen skal du have læst teksten ”Tibetansk buddhisme i Danmark, interview med Flemming Faber”, s. 9-14.*

*Arbejd enten individuelt eller i mindre grupper for at løse opgaven og brug tekstens indhold undervejs.*

Buddhisten Flemming Faber er blevet lidt ensom på sine gamle dage og vil nu oprette en profil på www.buddhadating.dk. Hjælp ham med at lave den perfekte profil, som appellerer til en partner med god karma på vej mod nirvana.

Opret en profil for Flemming Faber, hvor du i hans **profiltekst** forholder dig til:

* Hans person og alder
* Baggrund, uddannelse og job
* Værdier i livet og interesser
* Hvad han søger i en partner
* Ønsker og ambitioner for fremtiden

Lav dit produkt i word, googledocs eller powerpoint. Brug din viden fra interviewet med Flemming Faber og giv den gas. Så optjener du god karma :-)

